**MUNICIPIUL BUCUREŞTI**

**CONSILIUL LOCAL AL SECTORULUI 1**

**HOTĂRÂRE**

***privind modificarea Hotărârii Consiliului Local Sector 1 nr.378/2004 privind*** ***aprobarea înfiinţării şi componenţa Comisiei pentru protecţia copilului sector 1,***

 ***cu modificările şi completările ulterioare***

Văzând Expunerea de motive a Primarului sectorului 1 al municipiului Bucureşti, precum şi Raportul de specialitate întocmit de secretarul sectorului 1;

Având în vedere Raportul Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţenilor şi patrimoniu a Consiliului Local al Sectorului 1;

În conformitate cu prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările şi completările ulterioare;

Ţinând seama de prevederile Legii nr. 272/2004 privind protecţia şi promovarea drepturilor copilului, cu modificările şi completările ulterioare;

Luând în considerare prevederile Hotărârii Guvernului României nr. 1437/2004 privind organizarea şi metodologia de funcţionare a comisiei pentru protecţia copilului;

Văzând Hotărârea Consiliului Local Sector 1 nr. 378/2004 privind aprobarea înfiinţării şi componenţa Comisiei pentru protecţia copilului sector 1, cu modificările şi completările ulterioare;

Având în vedere Dispoziţia Primarului Sectorului 1 al municipiului Bucureşti nr. 3675/31.08.2016 privind exercitarea cu caracter temporar a funcţiei publice de conducere vacante, Secretarul Sectorului 1, de către doamna Mureşan Mirona-Giorgiana, pentru perioada 01.09.2016-30.11.2016;

În temeiul prevederilor art.45 alin.(1), art.81 alin.(2) lit.n), coroborate cu art.115 alin.(1) lit.b) din Legea nr. 215/2001 a administraţiei publice locale, republicată, cu modificările şi completările ulterioare,

**CONSILIUL LOCAL AL SECTORULUI 1**

**HOTĂRĂŞTE:**

**Art.1.** Semodifică Hotărârea Consiliului Local Sector 1 nr. 378/2004 privind aprobarea înfiinţării şi componenţa Comisiei pentru protecţia copilului sector 1, cu modificările şi completările ulterioare în sensul că doamna **MUREŞAN MIRONA-GIORGIANA -** Secretarul sectorului 1 al municipiului Bucureşti exercită funcţia de Preşedinte al Comisiei pentru protecţia copilului sector 1.

**Art.2.** (1) Primarul sectorului 1, Secretarul sectorului 1 şi Direcţia Generală de Asistenţă Socială şi Protecţia Copilului Sector 1 vor duce la îndeplinire prevederile prezentei hotărâri.

 (2) Serviciul Secretariat General, Audienţe va asigura comunicarea prezentei entităţilor menţionate la alin.(1), precum şi Instituţiei Prefectului Municipiului Bucureşti.

Această hotărâre a fost adoptată în ședința ordinară a Consiliului Local al Sectorului 1 din data de 18.11.2016.

 **PREŞEDINTE DE ŞEDINŢĂ CONTRASEMNEAZĂ**

 **Alexandru Ştefan Deaconu SECRETAR,**

 **Mirona-Giorgiana Mureşan**

**Nr:201
Data: 18.11.2016**